Negativni i pozitivni ateizam

[mini|300px|Dijagram prikazuje odnose između [Slabi i jaki ateizam|slabog/jakog i implicitnog/eksplicitnog ateizma.

Eksplicitno jaki/pozitivni/tvrdi ateisti ('*** **desno*') tvrde da je *"postoji bar jedan Bog"* netačna izjava.

Eksplicitno slabi/negativni/meki ateisti ('*** **desno*') odbijaju ili izbjegavaju tvrdnju da bilo kakva božanstva postoje bez izričitog upotrebljavanja da je *"postoji bar jedno božanstvo"* netačna izjava.

Implicitno slabi/negativni ateisti ('*** **lijevo**) bi sadržavalo osobe (poput male djece i nekih agnostika) koji ne vjeruju u božanstvo, ali nisu izričito odbacili ovakav pogled.

(Veličina dijagrama ne prikazuje relativan broj osoba unutar određene grupe.)]]

**Pozitivni ateizam** (također se naziva **jaki** ili **čvrsti ateizam**) je vrsta ateizma koja smatra da ne postoje nikakva božanstva; **negativni ateizam** (također se naziva **slabi ateizam*') je bilo koja druga vrsta ateizma (npr. slučaj u kojem osoba ne negira mogućnost postojanja a ni nepostojanja božanstava).

Termine je prvi put koristio Antony Flew 1976, te su se počeli javljati u djelima Michaela Martina od 1990.

## Obuhvat primjene 
Zbog fleksibilnosti termina *bog*, moguće je da je osoba pozitivni ateist u smislu raznih shvatanja Boga, a da je negativni ateist u drugim pogledima. Naprimjer, za Boga klasičnog teizma se smatra da je jedno lično vrhovno biće koje je sveznajuće, svemoguće, svuda prisutno i sveblagonaklono koje brine za ljude i ljudske poslove. Za takvo božanstvo, moguće je da je neko pozitivni ateist (pogledati problem zla), ali moguće je biti negativni ateist u pogledu deističkog shvatanja Boga odbacivajući vjerovanje u istog, ali ne izričito odbacujući mogućnost postojanja takvog bića.

Prema kategorizaciji filozofa Georgea H. Smitha u kojoj ateizam dijeli na implicitni i eksplicitni, smatra da su termini "pozitivni i negativni" ateizam značajno drugačiji, zavisno od toga da li osoba drži izričiti stav da božanstva ne postoje. "*Pozitivno eksplicitni*" ateisti smatraju da je netačno reći da božanstva postoje. "*Negativno eksplicitni*" ateisti navode da ne vjeruju u božanstva, ali ne mogu reći da je *tačan* navod da božanstva ne postoje. Osobe koje smatraju da ne postoje božanstva, ali ne iskazuju svoje stavove, također se svrstavaju u *implicitne ateiste*. Između ostalih u kategoriji "implicitnih" ateista se također nađu i sljedeće osobe: djeca i odrasle osobe koje nisu čule za koncept božanstava; osobe koje su čule za božanstva, ali nisu odvojili vremena da dodatno razmisle o ovom konceptu; kao i agnostici koji obustavljaju svoje vjerovanje u božanstva, ali ga ne odbacuju. Svi *implicitni* ateisti ulaze u kategoriju *negativnog/slabog* ateizma.

Prema ovoj klasifikaciji, neki agnostici bi ušli u kategoriju negativnih ateista. Ispravnost ove kategorizacije je sporna, te je neki poznati ateisti poput Richarda Dawkinsa izbjegavaju. U svojoj knjizi *Iluzija o Bogu*, Dawkins opisuje osobe koje spadaju između kategorizacije da je "vrlo" i "malo" moguće da božanstva postoje kao "agnostike", te čuva termin "jaki ateist" za osobe koje izričito odbacuju postojanje božanstava. Sebe kategorizira kao "*de facto* ateistom" ali ne i "jakim ateistom" po ovoj skali. U krugovima negativnog ateizma, filozof Anthony Kenny pravi razliku između agnostika (osobe koje smatraju da je tvrdnja "Bog postoji" nepouzdana) i teoloških nekognitivista (koji smatraju da su sva božanstva beznačajna).

## Druga značenja 
Jacques Maritain već 1949. koristi termine *negativni/pozitivni* ateizam ali s drugim značenjem koje se odnosilo na hrišćanske apologetike.

Indijski društveni reformator, anti-caste aktivist, i ateist Goparaju Ramachandra Rao (1902-1975, bolje poznat po svom nadimku "Gora") predložio je filozofiju koju je nazvao "pozitivni ateizam", koja je ateizam tretirala kao način življenja u svojoj knjizi "Pozitivni ateizam".

Ateistička zajednica grada Austin (poznata po svojoj engleskoj skraćenici ACA za *Atheist Community of Austin*) koristi termin *pozitivnog ateizma* na drugi način. ACA smatra da je pozitivni ateizam pokušaj prikaza pozitivnog izgleda ateizma i odbacivanja loših stereotipa o ateistima, pogotovo od strane religijskih osoba u svojim bogomoljama.

## Također pogledajte 
* Implicitni i eksplicitni ateizam
* Ateizam
* Agnosticizam
* Filozofija

## Reference 
Kategorija:Ateizam